b'\n_START_ARTICLE_\nKolwezita\n_START_SECTION_\nCaracter\xc3\xadstiques\n_START_PARAGRAPH_\nLa kolwezita \xc3\xa9s un carbonat de f\xc3\xb3rmula qu\xc3\xadmica CuCoCO\xe2\x82\x83(OH)\xe2\x82\x82. Cristal\xc2\xb7litza en el sistema tricl\xc3\xadnic. La seva duresa a l\'escala de Mohs \xc3\xa9s 4. Probablement formi part del grup de la rosasita._NEWLINE_Segons la classificaci\xc3\xb3 de Nickel-Strunz, la kolwezita pertany a "05.BA: Carbonats amb anions addicionals, sense H\xe2\x82\x82O, amb Cu, Co, Ni, Zn, Mg, Mn" juntament amb els seg\xc3\xbcents minerals: george\xc3\xafta, glaucosferita, malaquita, mcguinnessita, nullaginita, pokrovskita, rosasita, zincrosasita, chukanovita, auricalcita, hidrozincita, holdawayita, defernita, loseyita i sclarita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1980 a la mina Musonoi, al Kolwezi, a la regi\xc3\xb3 de Katanga, a la Rep\xc3\xbablica Democr\xc3\xa0tica del Congo. Tamb\xc3\xa9 ha estat descrita a les prospeccions de Tuckerville, al comtat de Hinsdale (Colorado, Estats Units), a les mines de Kamariza, a Agios Konstantinos, (Lavrion, Gr\xc3\xa8cia), a la pedrera Prangenhaus, a W\xc3\xbclfrath (Rin del Nord-Westf\xc3\xa0lia, Alemanya), i a la mateixa Rep\xc3\xbablica Democr\xc3\xa0tica del Congo tamb\xc3\xa9 ha estat descrita a diversos indrets de Kolwezi i Kamoto.'